**Александар Сергејевич Головин** (роден на 30 мај 1996 во Калтан) е руски фудбалер, играч од средниот ред на Монако и на руската репрезентација.

Животопис
---------

Александар Головин е син на рударот Сергеј Владимирович. Сергеј уште од детството бил пријател со Александар Пљасунов, кој работел како тренер во локалната фудбалска екипа ДЈуСш. Кога Александар имал 6 години, татко му го одвел кај Пљасунов, кој го приклучил во ова спортско училиште за да тренира фудбал. Од таму, во 2009 година се преселил во фудбалското училиште на клубот Металург Новокузнецк. Кога Головин играл во Металург, тој бил поканет да игра за екипата на Сибир, која била домаќин на турнирот во Кримск. Таму играчот од средниот ред го привлекол вниманието на скаутите на московска ЦСКА, кој го поканиле во клубот.

Клупска кариера
---------------

### ЦСКА Москва

Во октомври 2012 година, Головин се преселил во ЦСКА Москва. Дебитирал за првиот тим на 24 септември 2014 година во 1/16 финалето на Купот на Русија против Химик Ѕержинск во победата со 2-1, започнуајќи како стартер и играл сè до 88-мата минута кога бил заменет. На 14 март 2015 година го одигра својот прв натпревар во руското првенство, влегувајќи како замена во 72-рата минута од натпреварот против Мордовија.

Головин во дресот на ЦСКА Москва во март 2016.
Во сезоната 2015-2016 за првпат се појавил на теренот во третото коло од руското првенство играно на 1 август во натпреварот против Анжи (1- 0) заменувајќи го Зоран Тошиќ во 87-мата минута. На 5 август 2015 година, тој го имал своето деби во Лигата на шампионите во натпреварот против Спарта Прага (3-2), влегувајќи на местото на Алан Ѕагоев. Во пролетниот дел од првенството станал еден од основните играчи на *армејците*, победувајќи ја конкуренцијата во лицето на Роман Широков. На 9 април 2016, Головин го постигнал својот прв гол за ЦСКА, во победата на домашен терен над Мордовија со 7-1. На 20 април 2016, за првпат во кариерата Головин постигнакл два гола на еден натпревар во победата со 3-1 над Краснодар во рамките на полуфиналето од Купот на Русија, помагајќи и на ЦСКА да стигне до финалето на турнирот, каде ЦСКА загубиле со 1-4 од Зенит. Во истата сезона со ЦСКА станал шампион на Русија, што бил неговиот прв трофеј со клубот.

Во сезоната 2016-2017 станал еден од водачите на ЦСКА. Во руското првенство ги одиграл сите 30 натпревари, постигнувајќи три гола во нив. Во летото 2017 година, англискиот Арсенал и понудил на ЦСКА 8 милиони фунти за Головин, но бил одбиен.

Во вториот круг од првенството 2017-2018 во тежок судир со Головин, напаѓачот на Локомотив Москва Ари бил сериозно повреден и ова предизвикало негативна реакција од претставниците на засегнатиот клуб. Тренерот Јуриј Семин изјавил за Головин: "не можеш така да му скокнеш на нозе. Ари добро ја затвори топката и беше невозможно да се стигне до неа".

И покрај овој непријатен инцидент, Александар импресивно ја започнал новата сезона, постигнувајќи го првиот свој погодок за сезоната во третото коло на руското првенство на гостувањето кај Анжи (3-1), а две недели подоцна го отворил резултатот во победата над СКА-Хабаровск (2-0). На 1 декември 2017, учествувал во високата победа на ЦСКА на домашен терен над Тосно (6:0), постигнувајќи притоа и погодок во 58-мата минута, но исто така промашил и пенал во 78-мата минута. На 15 март 2018 година, го постигнал својот деби погодок во европските натпреварувања на гостувањето кај францускиот Лион (3-2), во 1/8 финалето од Лигата на Европа. На 5 април во натпреварот против Арсенал (1-4) во 1/4 финалето од Лигата на Европа Головин постигнал прекрасен погодок од слободен удар, но тоа не и помогнало на ЦСКА да се пласира во полуфиналето (загубиле со вкупен резултат 6-3 по двата натпревари).

### Монако

На 27 јули 2018, Головин потпишал петгодишен договор со Монако.

Репрезентативна кариера
-----------------------

Головин играјќи за Русија на Купот на конфедерациите 2017.
Првиот натпревар во репрезентативниот дрес го имал во квалификациите Европското првенство за играчи под 17 години против Словенија, одигран на 23 март 2013 година. На завршниот турнир, Европското првенство, ги одиграл сите натпревари, а Русија на тоа првенство станала шампион на Европа. Истата година со репрезентацијата играл и на светското првенство каде постигнал и еден погодок во натпреварот против Венецуела. Подоцна настапувал и за репезентациите под 19 и под 21 година. 

Во дресот на сениорската репрезентација дебитирал во пријателски натпревар против Белорусија игран на 7 јуни 2015, каде влегол во игра како замена за Роман Широков во второто полувреме, и веќе на своето деби го постигнал својот прв гол во националниот дрес.

Во мај 2016, бил повикан да учествува на Европското првенство 2016, каде ги одиграл сите три натпревари во групната фаза по која "Зборнаја" била елиминирана. Следната година учествувал и на Купот на конфедерации 2017.

На 3 јуни 2018, Головин се нашол на списокот на селекторот Станислав Черчесов за Светското првенство 2018 чиј домаќин била токму Русија. Во натпреварот со кој било отворено првенството, Головин одиграл клучна улога во победата со 5-0 над Саудиска Арабија, со две асистенции и прекрасен гол од слободен удар во последните секунди од натпреварот.

### Хронологија на репрезентативните настапи

| Хронологија на настапи и постигнати голови за националната селекција ― Русија |
| --- |
| Дата | Град | Домашни | Резултат | Гости | Натпреварување | Голови | Инфо | Детали |
| 7-6-2015 | Химки | Русија Русија | **4 – 2** | Белорусија Белорусија | Пријателска | **1** | влегол во игра 62' |  |
| 26-3-2016 | Москва | Русија Русија | **3 – 0** | Литванија Литванија | Пријателска | '***1*** | влегол во игра 45' |  |
| 29-3-2016 | Сен Дени | Франција Франција | **4 – 2** | Русија Русија | Пријателска | **-** | заменет 79' |  |
| 1-6-2016 | Инсбрук | Русија Русија | **1 – 2** | Чешка Чешка | Пријателска | **-** | влегол во игра 64' |  |
| 5-6-2016 | Монако | Србија Србија | **1 – 1** | Русија Русија | Пријателска | **-** | заменет 60' |  |
| 11-6-2016 | Марсеј | Англија Англија | **1 – 1** | Русија Русија | Евро 2016  - Прва фаза | **-** | заменет 77' | дет. |
| 15-6-2016 | Лил | Русија Русија | **1 – 2** | Словачка Словачка | Евро 2016  - Прва фаза | **-** | заменет 46' | дет. |
| 20-6-2016 | Тулус | Русија Русија | **0 – 3** | Велс Велс | Евро 2016  - Прва фаза | **-** | влегол во игра 52' | дет. |
| 24-3-2017 | Краснодар | Русија Русија | **1 – 2** | Брег на Слоновата Коска Брег на Слоновата Коска | Пријателска | **-** | заменет 78' |  |
| 28-3-2017 | Сочи | Русија Русија | **3 – 3** | Белгија Белгија | Пријателска | **-** | влегол во игра 62' |  |
| 5-6-2017 | Будимпешта | Унгарија Унгарија | **0 – 3** | Русија Русија | Пријателска | **-** |  |  |
| 9-6-2017 | Москва | Русија Русија | **1 – 1** | Чиле Чиле | Пријателска | **-** |  |  |
| 17-6-2017 | Санкт Петербург | Русија Русија | **2 – 0** | Нов Зеланд Нов Зеланд | Куп на конф. 2017  - Прва фаза | **-** |  |  |
| 21-6-2017 | Москва | Русија Русија | **0 – 1** | Португалија Португалија | Куп на конф. 2017  - Прва фаза | **-** |  |  |
| 24-6-2017 | Казањ | Мексико Мексико | **2 – 1** | Русија Русија | Куп на конф. 2017  - Прва фаза | **-** | добил жолт картон во 88-мата минута 88' |  |
| 23-3-2018 | Москва | Русија Русија | **0 – 3** | Бразил Бразил | Пријателска | **-** |  |  |
| 27-3-2018 | Санкт Петербург | Русија Русија | **1 – 3** | Франција Франција | Пријателска | **-** |  |  |
| 30-5-2018 | Инсбрук | Австрија Австрија | **1 – 0** | Русија Русија | Пријателска | **-** | заменет 76' |  |
| 5-6-2018 | Москва | Русија Русија | **1 – 3** | Турција Турција | Пријателска | **-** |  |  |
| 14-6-2018 | Москва | Русија Русија | **5 – 0** | Саудиска Арабија Саудиска Арабија | СП 2018  - Прва фаза | '***1*** | добил жолт картон во 88-мата минута 88' | дет. |
| 19-6-2018 | Санкт Петербург | Русија Русија | **3 – 1** | Египет Египет | СП 2018  - Прва фаза | **-** |  | дет. |
| Вкупно |  | Настапи | 21 |  | Голови | 3 |  |  |

Клупска статистика
------------------

*Статистиката е ажурирана на 14 јуни 2018*.

| Сезона | Клуб | Првенство | Национален куп | Континентален куп | Останати купови | Вкупно |
| --- | --- | --- | --- | --- | --- | --- |
| Лига | Наст | Гол | Лига | Наст | Гол | Лига | Наст | Гол | Лига | Наст | Гол | Наст | Гол |
| 2014-2015 | Русија ЦСКА Москва | РПЛ | 7 | 0 | КР | 3 | 0 | ЛШ | 0 | 0 | СР | 0 | 0 | 10 | 0 |
| 2015-2016 | РПЛ | 17 | 1 | КР | 4 | 2 | ЛШ | 2 | 0 | - | - | - | 23 | 3 |
| 2016-2017 | РПЛ | 30 | 3 | КР | 0 | 0 | ЛШ | 6 | 0 | СР | 1 | 0 | 37 | 3 |
| 2017-2018 | РПЛ | 27 | 5 | КР | 1 | 0 | ЛШ+ЛЕ | 10+5 | 0+2 | - | - | - | 43 | 7 |
| Вкупно во кариерата | 81 | 9 |  | 8 | 2 |  | 23 | 2 |  | 1 | 0 | 113 | 13 |

Титули
------

#### Русија ЦСКА Москва

* **Премиер лига на Русија** (1) : 2015-2016
* **Суперкуп на Русија** (1) : 2016

Наводи
------

1. 1 2  en.pfc-cska.com (уред.). „Александар Головин" (англиски). Посетено на 14 јуни 2018.
2. ↑  (шпански) „Агент: Александар Манјаков". football-agent.ru.
3. 1 2  Никто не верит, что тут начинала главная звезда русского футбола
4. ↑  Александр Головин стал чемпионом Европы по футболу в составе юношеской сборной России
5. ↑  Протокол матча ЦСКА-Мордовия. rfpl.org
6. ↑  Спарта П — ЦСКА. 3-й отборочный. Турнир 15. ЛИГА ЧЕМПИОНОВ УЕФА 2015—2016. СПОРТ-ЭКСПРЕСС
7. ↑
8. ↑  Нобель Арустамян: «Арсенал» предлагал за Головина 8-10 млн фунтов, «Челси» тоже хотел его приобрести»
9. ↑  ЦСКА - Локомотив - 1:3 (1:1)
10. ↑  Юрий Семин о травме Ари: «Сказал Головину, что нельзя так прыгать в ноги»
11. ↑  „ЦСКА – Тосно 6 : 0 2017-12-01 текстовая онлайн трансляция - Футбол. Россия - Премьер-Лига". www.championat.com. Архивирано од изворникот на 2017-11-20. Посетено на 2017-12-17.
12. ↑  „Aleksandr Golovin joins AS Monaco". *asmonaco.com/*. AS Monaco FC. 27 July 2018. Архивирано од изворникот на 2019-08-07. Посетено на 27 July 2018.
13. ↑  „Aleksandr Golovin moves to AS Monaco". *pfc-cska.com/*. PFC CSKA Moscow. 27 July 2018. Посетено на 27 July 2018.
14. ↑  „Заявка сборной России на Чемпионат мира FIFA 2018" (руски). Russian Football Union. 3 јуни 2018.
15. ↑  „Russia coast past Saudi Arabia and leave them all smiling in Putin's place". *Guardian*. 14 јуни 2018. Посетено на 15 јуни 2018.

Надворешни врски
----------------


|  |  |
| --- | --- |
|  | ***Портал   „Биографија"*** |
|  | ***Портал   „Фудбал"*** |
|  | ***Портал   „Русија"*** |
|

* Александар Головин на soccerway
* Александар Головин на transfermarkt
* Александар Головин на espn
* Александар Головин на whoscored

|  |  |  |  |  |
| --- | --- | --- | --- | --- |
| 

| * п
* р
* у
Состав на Русија на  СП 2018 |
| --- |
|  |
| 
* 1 Акинфеев
* 2 Фернандес
* 3 Кутепов
* 4 Игнашевич
* 5 Семјонов
* 6 Черишев
* 7 Кузјајев
* 8 Газински
* 9 Ѕагоев
* 10 Смолов
* 11 Зобнин
* 12 Луњов
* 13 Кудрјашов
* 14 Гранат
* 15 Ал. Миранчук
* 16 Ан. Миранчук
* 17 Головин
* 18 Жирков
* 19 Самедов
* 20 Габулов
* 21 Јерохин
* 22 Ѕјуба
* 23 Смолников
* Селектор: Черчесов

 | Русија |

 |